Diari Oficial de la Generalitat Valenciana


Sumari del DOGV 3747, del 11-05-2000 (2000/2841)

Notificació de la resolució del recurs ordinari número 536/1998.
----------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2841


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número 536/1998. [2000/S2841]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Manuel Pelaez Clemente, plaça Església dels Àngels, 8 (46137 València), la resolució del recurs ordinari amb el número de referència interna 536/1998.
  
«Resolució
  
Examinat el recurs ordinari formulat pel senyor Manuel Pelaez Clemente, contra la resolució del Servei Territorial d'Arquitectura i Habitatge de València, en l'expedient per sol·licitud de visat i d'ajudes econòmiques directes per a l'adquisició d'un habitatge a preu taxat número 46/1T/3628/1996/250.
  
Antecedents de fet
  
Primer. L'interessat, adquirent d'un habitatge lliure en segon o posterior transmissió, per mitjà d'escriptura de compravenda de data 9 de setembre de 1996, presentà en el Servei Territorial d'Arquitectura i Habitatge de València, sol·licitud de visat i d'ajudes econòmiques directes el dia 31 d'octubre d'aquell any.
  
Segon. Per mitjà d'escrit de data 30 d'abril de 1997, el servei territorial requerí l'interessat, en els termes establits en l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, a fi que aportara els documents que en aquest escrit es relacionaven, i se li féu saber que si transcorregut el termini de 10 dies no hi ha constància de la presentació, l'expedient s'arxivaria sense més tràmit.
  
Segons consta en el revers del justificant de recepció que hi ha en l'expedient, aquest requeriment es va rebre el dia 9 del mes de desembre següent.
  
Tercer. Transcorregut el termini concedit sense que per l'interessat s'al·legara ni presentara cap documentació en defensa dels seus interessos, el Servei Territorial dicta amb data de registre d'eixida 13 de novembre de 1998, resolució d'arxiu de l'expedient, per falta de presentació de la totalitat dels documents relacionats en el requeriment precitat.
  
Quart. Contra l'esmentada resolució, l'interessat interposa recurs ordinari dins del termini i en la forma escaient, amb les al·legacions i documentació que consten en aquest i que es donen per reproduïdes per tal de ser breus.
  
Fonaments de dret
  
Primer. Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 32/1998, de 31 de març, del Govern Valencià (DOGV núm. 3.218, de 6 d'abril).
  
Segon. El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer. L'article 71.1 de l'esmentada Llei 30/1992, de 26 de novembre de LRJAP i PAC, disposa que: «Si la sol·licitud d'iniciació no reuneix els requisits que assenyala l'article anterior i els exigits, si és procedent, per la legislació específica, es requerirà a l'interessat perquè en un termini de deu dies, rectifique les faltes o acompanye els documents preceptius, amb indicació que, si així no ho fera, se'l tindrà per desistit de la seua petició, i s'arxivarà sense més tràmit».
  
Quart. En el cas que ens ocupa, examinada la documentació que hi ha en l'expedient, es comprova que consta acreditat en aquest, el transcurs amb escreix del termini concedit en la notificació d'objeccions rebudes per l'interessat en 30 d'abril de 1997, sense que s'aportara la documentació necessària sol·licitada ni s'acreditara cap justificació de tal incompliment. En conseqüència, no desvirtuant el que addueix el recurrent ni la documentació presentada amb l'escrit de recurs, el contingut de la resolució impugnada, procedeix confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari interposat pel senyor Manuel Pelaez Clemente, contra la resolució del Servei Territorial d'Arquitectura i Habitatge de València de data 20 d'octubre de 1998, que queda confirmada.
  
Contra aquesta resolució que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercitar qualsevol altre recurs que estime convenient.
  
València, 3 de juny de 1999.- El director general d'Arquitectura i Habitatge: José María García Zarco.»